Πεένε

Ο Πεένε είναι ποταμός στο Μεκλεμβούργο-Δυτική Πομερανία της Γερμανίας. Oι Βεστπένε, Κλάινε Πεένε και Οστπεένε εκβάλλουν στη λίμνη Κουμμερόβερ Σέε και από κει οι τρεις ποταμοί ενωμένοι ως Πεένε ρέουν προς το Άνκλαμ και έπειτα στη λιμνοθάλασσα του Όντερ. Η λεκάνη απορροής του ποταμού έχει έκταση 5.110 τετραγωνικά χλμ και ο ποταμός έχει συνολικό μήκος 143 χλμ. Σημαντικές πόλεις πάνω στον ποταμό είναι οι Βόλγκαστ (Wolgast), Τετέροβ (Teterow), Ντεμμίν (Demmin) και Άνκλαμ (Anklam).

Η κοιλάδα του Πέενε αποτελεί ένα έλος (αγγλ.fen), το μεγαλύτερο στο είδος του  στην Ευρώπη.Peenetal / Peene-Haff-Moor  στο www.bfn.de. Χάρη στην ερημικότητά της και την άθικτη φύση της, ο ποταμός και η κοιλάδα του χαρακτηρίζονται ως η «Αμαζονία του Βορρά». Peene: Paddeln auf dem Amazonas des Nordens (Spiegel Online)Peene – Amazonas des Nordens  (Living at Home)

Το δυτικό παρακλάδι του ποταμού Όντερ, το οποίο χωρίζει το νησί Ούζεντομ από την ηπειρωτική Γερμανία, ονομάζεται επίσης Πεένε, αλλά στην ουσία είναι μέρος της Βαλτικής που ονομάζεται Πεένεστρομ. Είναι ένα από τα τρία κανάλια που συνδέουν τον κόλπο της Πομερανίας με την Βαλτική θάλασσα (τα άλλα δύο είναι ο Σβίνα και ο Τζβίνα).

 Παραπομπές 

 Εξωτερικοί συνδέσμοι 

 http://peenetal-landschaft.de/

Κατηγορία:Ποταμοί της Γερμανίας
Κατηγορία:Γεωγραφία του Μεκλεμβούργου-Δυτικής Πομερανίας
Κατηγορία:Ποταμοί που εκβάλλουν στη Βαλτική